हर 12 साल पर महामस्तकाभिषेक - श्रवणबेलगोला में हर 12 साल पर श्रद्धालु यहां महामस्तकाभिषेक के लिए जुटते हैं. इस मूर्ति को केसर, घी, दूध, दही, सोने के सिक्कों तथा कई अन्य वस्तुओं से नहलाया जाता है। उस समय शहर में बहुत बड़ा मेला लगता है। इस मौके पर देश दुनिया से लाखों जैन श्रद्धालु यहां जुटते हैं। श्रवणबेलगोला प्राचीनकाल में यह स्थान जैन धर्म का महान केन्द्र था। जैन अनुश्रुतियों के मुताबिक मौर्य सम्राट चन्द्रगुप्त ने अपने राज्य का परित्याग कर अंतिम दिन मैसूर के श्रवणबेलगोला में व्यतीत किया था।